Pia Hagmar

Pia Hagmar (født 13. mai 1961) er svensk forfatter som bor i Dalsland. Hun er opprinnelig fra Göteborg, og arbeidet blant annet som journalist innen hun ble forfatter på heltid. Hun skriver hovedsakelig barnebokserier som skal være lette å lese, med stor skrift og mange illustrasjoner.

I Norge er Hagmar mest kjent for serien om Sara, som per 2021 består av 19 bøker som primært retter seg mot hesteinteresserte jenter. I tillegg har hun skrevet Saras ridedagbok til serien. I den svenske originalserien heter hovedpersonen Klara, ikke Sara.

Hun har også skrevet bokserien D-gjengen, der ridning og hesteinteresse er mindre fremtredende temaer. Hun skriver ofte bokserier, som lettlest-serien Dalslandsdeckarna, som er en spenningsserie for barn med handling fra hennes egne hjemtrakter i Dalsland. Hagmar har også skrevet romaner for voksne. I alt har hun utgitt over 70 bøker på forlaget B. Wahlströms.

 Sara-bøkene 
Bøkene følger Sara, en jente som drømmer om å ri, frem til hun blir hesteeier. Moren synes ikke at den lokale rideskolen er bra nok. Sara maser og maser, men det nytter ikke. Foreldrene skiller seg, og moren bestemmer seg for å flytte. Hun får seg jobb i Bringebærdalen, og flytter dit med Sara, som er lei seg over å måtte flytte. Moren sier hun kan få begynne på rideskolen i Bringebærdalen, og Sara begynner å se at det kan komme noe godt ut av forandringer. Hun får stelle hesten «Sigge», men slutter på rideskolen når han blir solgt. Etter hvert får Sara sin egen hest, som hun kaller «Star». Etter hvert drar hun på rideleir, og der møter hun Jonte. Tilbake på skolen etter ferien finner hun ut at Jonte har begynt på samme skole, og de begynner å være sammen på fritiden. Utover høsten starter Sara med konkurranseridning, og får mange diplomer.

 Bibliografi (utvalg) 

 Klara-serien (norsk: Sara-serien) 

 1999: Klaras dröm
 1999: Klaras vintersorg
 1999: Klara Andersson, hästägare
 1999: Klara, färdiga, gå
 2000: Klaras äventyrsritt
 2000: Klaras ridlägersommar
 2001: Klara i Hallondalen
 2001: Klaras egen seger
 2002: Klara och Jonte
 2002: Klara för start
 2003: Klaras val
 2003: Klara och fölet
 2004: Klara och Star
 2004: Klaras nya häst
 2005: Klara och hemlighten
 2006: Klara på Island
 2007: Klara och midsommardrömmen
 2008: Klara för revansch

 Dalslandsdeckarna 
Spenningsserien fra Dalsland er beregnet på barn i alderen 6–9 år:

 ?: Dalslandsdeckarna 1 : Rånarna i ödetorpet
 2003: Dalslandsdeckarna 3 : Snöhögens hemlighet
 2003: Dalslandsdeckarna 4 : En hemsk plan
 ?: Dalslandsdeckarna 8 : Den mystiska ön
 ?: Dalslandsdeckarna 9 : Drakringen
 ?: Dalslandsdeckarna 10 : Guldälgen
 ?: Dalslandsdeckarna 11 : Dödens hus
 2010: Dalslandsdeckarna 12 - Huggormens spår
 2011: Dalslandsdeckarna : Vargtanden

 Juli-serien 
Bøkene om den hesteinteresserte jenta Juli er beregnet på barn i alderen 9–12 år:

 2019: En egen häst
 2020: Bara min
 2021: Vi två

 Svante-serien 
Serien om shetlandsponnien Svante er lettlestbøker beregnet på barn i alderen 6–9 år:

 2017: Svante : Smartast i stallet
 2018: Svante : Festen kan börja
 2018: Svante spurtar mot mål 
 2019: Svante : Stallets hjälte
 2019: Svante : Bästa vänner
 2020: Svante : Räddaren i nöden

 Andre utgivelser 

 2003: Vänner (2003)
 2003: En hemsk plan
 2003: Drömponnyn
 2004: Flisans osynliga häst 
 2013: Du och jag och vi (roman for voksne)
 2016: Saga på ridläger
 2019: En egen häst

 Referanser 

Kategori:Svenske forfattere